  Наталья Тетерина «Выжыкыл ӧвӧл та: малопургинские писатели в стиле Tumblr» усьтэм вожвылъяськон ялӥз Пичи Пурга ёрос лыдӟетъюрт. Самсонов лыдӟонъёс улсын ортчись конкурсэ пыриськыны мылкыд карисьёс Пичи Пурга палъёсын вордскем гожъясьёслэн произведениоссыя коллаж кылдытыны кулэ, шуиз ивортодэтъя «Удмуртия» агентстволы лыдӟиськониысь библиотекарь Асият Фишер. Солэн кылъёсызъя, вожвылъяськон нырысетӥзэ радъяське но суредаськон искусствоез литератураен огазея. Отын милям одно ик кулэ луыны цитата но авторлэн портретэз. Адямиос, кин сое дася но, авторлэсь ымнырзэ, туссэ мед тодозы и авторлэсь цитатазэ. Озьыен, умой цитатазэ утчаса, со книгаез кияз кутылоз, одно ик со сое лыдӟоз, чебер кылъёсты утчаса. Соин со туж кескич лэсьтэмын Асият Фишер, Пичи Пурга ёрос лыдӟетъюртысь библиотекарьӦнерчи верамъя, конкурсэ 11-сен 35 аресозь вань мылкыд карисьёс пыриськыны быгато. Кагаз вылэ лякылыса лэсьтэм яке графикая редакторъёсын кылдытэм ӟуч но удмурт кылын ужъёсты 16-тӥ куарусёнозь куто. Туннэ нуналлы лыдӟиськонние нырысетӥ коллажъёс вуо ни, шуэ Асият Фишер. Вожвылъяськонлы йылпумъянъёс 25-тӥ куарусёнэ лэсьтэмын луозы. Вормисьёсты куинь номинациын быръёзы: кылбурет произведения устоез коллаж, проза произведения устоез коллаж но устоез электрон коллаж. Озьы ик лыдӟетъюртын вуэм ужъёсын адӟытон радъяськоз. Тегъёс: Лулчеберет Литература Удмуртия ПичиПурга гожъясьёс лыдетъюрт кылбурет  